റേഷന് വിഹിതം 30നകം കൈപ്പറ്റണം പേരാമ്ബ്ര: ഈ മാസത്തെ റേഷന് വിഹിതം ഇനിയും വാങ്ങാത്തവര് ഈ മാസം 30നകം തന്നെ കൈപ്പറ്റണമെന്ന് ജില്ലാ സപ്ലൈ ഓഫീസര് അറിയിച്ചു. റേഷന് കാര്ഡുടമകള്ക്ക് ഈ മാസം വിതരണം ചെയ്യുന്ന റേഷന് സാധനങ്ങളുടെ അളവ്: മഞ്ഞ കാര്ഡിന് 30 കിലോ അരിയും 4 കിലോ ഗോതമ്ബും സൗജന്യമായും, 1 പാക്കറ്റ് ആട്ട 6 രൂപക്കും, ഒരു കിലോ പഞ്ചസാര 21 രൂപയ്ക്കും ലഭിക്കും. പി.എം.ജി.കെ.എ.വൈ പദ്ധതി പ്രകാരം കാര്ഡിലെ ഓരോ അംഗത്തിനും 4 കിലോ അരിയും 1 കിലോ ഗോതമ്ബും സൗജന്യമായി ലഭിക്കും. പിങ്ക് കാര്ഡിലെ ഓരോ അംഗത്തിനും 4 കിലോ അരിയും, 1 കിലോ ഗോതമ്ബും കിലോയ്ക്ക് 2 രൂപ നിരക്കിലും, കാര്ഡിന് അനുവദിച്ച ആകെ ഗോതമ്ബിന്റെ അളവില് നിന്നും ഒരു കിലോ കുറച്ച് അതിനു പകരം 1 പാക്കറ്റ് ആട്ട 8 രൂപയ്ക്കും ലഭിക്കും. പി.എം.ജി.കെ.എ.വൈ പദ്ധതി പ്രകാരം കാര്ഡിലെ ഓരോ അംഗത്തിനും 4 കിലോ അരിയും, 1 കിലോ ഗോതമ്ബും സൗജന്യമായി ലഭിക്കും. നീല കാര്ഡിലെ ഓരോ അംഗത്തിനും 2 കിലോ അരി വീതം കിലോയ്ക്ക് 4 രൂപ നിരക്കിലും, ആട്ട സ്റ്റോക്കിന്റെ ലഭ്യതക്കനുസരിച്ച് കാര്ഡിന് 1 കിലോ മുതല് 4 കിലോ വരെ 17 രൂപ നിരക്കിലും ലഭിക്കും. സ്പെഷ്യല് അരി കാര്ഡിന് 5 കിലോ 15 രൂപ നിരക്കില് ലഭിക്കും. വെള്ള കാര്ഡിന് 3 കിലോ അരി 10.90 രൂപ നിരക്കിലും, ആട്ട സ്റ്റോക്കിന്റെ ലഭ്യതക്കനുസരിച്ച് 1 മുതല് 4 കിലോ വരെ 17 രൂപ നിരക്കിലും ലഭിക്കും. സ്പെഷ്യല് അരി കാര്ഡിന് 5 കിലോ 15 രൂപ നിരക്കിലും ലഭിക്കും.